Maatietopalvelu

Kyselyvastaus

**Asiakirjan tunnus:** KT1212

**Päivämäärä**: 13.10.2025

**Julkisuus:** Julkinen

**Honduras / Los Berríos**

**Honduras / Los Berríos**

Kysymykset

1. Mitä tietoa löytyy Los Berríos-rikollisjengistä, sen toimintatavoista ja toiminta-alueesta? Löytyykö Los Berríosin, MS-13:n ja/tai kansallisen poliisin yhteistyöstä tietoa?

Questions

1. What information is available about the criminal gang Los Bérrios, its methods of operation and its areas of activity? Is there any information about cooperation between Los Berríos, MS-13, and/or the national police?

# Mitä tietoa löytyy Los Berríos-rikollisjengistä, sen toimintatavoista ja toiminta-alueesta? Löytyykö Los Berríosin, MS-13:n ja/tai kansallisen poliisin yhteistyöstä tietoa?

Hondurasissa toimii useita väkivaltaisia rikollisjengejä. Kaksi suurinta jengiä, MS-13 ja 18th Street Gang[[1]](#footnote-1), ovat levittäytyneet maassa suurelle alueelle mutta toimivat kuitenkin pääosin kaupunkialueilla.[[2]](#footnote-2)

Jengit rahoittavat toimintaansa muun muassa huumekaupalla ja kontrolloimiensa alueiden asukkaita sekä alueella toimivia liikeyrityksiä kiristämällä. Kiristyksessä jengit määrittävät uhreille niin sanotun veron, jota uhrien tulee maksaa saadakseen toimia jengin kontrolloimalla alueella. Jos veroa ei makseta, joutuu uhri tai uhrin läheinen uhkailun tai väkivallan kohteeksi.[[3]](#footnote-3) Insight Crime -järjestö raportoi joulukuussa 2024, että kiristys on siirtynyt viime vuosina enemmän pienempien jengien ja rikollisjärjestöjen hallintaan, kun taas suuret jengit, kuten MS-13, pyrkivät laajentamaan toimintaansa muille rikollisuuden aloille.[[4]](#footnote-4)

Kiristys koskettaa merkittävää osaa Hondurasin väestöstä, ja Asociación para una sociedad más justa -järjestön (ASJ) teettämän vuonna 2024 toteutetun kyselyn perusteella 11,6 % kyselyyn vastanneista hondurasilaisista oli joutunut kiristyksen uhriksi kuluneen 12 kuukauden aikana. Kiristyksen uhrien osuus oli kasvanut tätä edeltävien vuosien tuloksista.[[5]](#footnote-5) Hondurasin presidentti Xiomara Castro julisti vuonna 2022 maahan poikkeustilan, jonka perusteluna käytettiin taistelua rikollisjengejä vastaan näiden harjoittaman kiristystoiminnan ja väkivallan vuoksi. Poikkeustila maassa jatkuu edelleen.[[6]](#footnote-6) YK:n ihmisoikeusvaltuutetun toimisto (OHCHR, esp. OACNUDH) on toukokuussa 2025 julkaistussa tiedotteessa ilmaissut huolensa ihmisoikeusloukkauksista, joita viranomaisten toimesta on tapahtunut poikkeustilan jatkuessa.[[7]](#footnote-7)

Rikollisjengeillä on yhteyksiä valtion viranomaisiin ja oikeuslaitokseen, ja korruptio on maassa merkittävä ongelma.[[8]](#footnote-8) Insight Crime kuvaa Hondurasin poliisia yhtenä alueen korruptoituneimmista poliisi-instituutioista.[[9]](#footnote-9) Insight Crime painottaa, että valtion toimet jengejä ja rikollisjärjestöjä vastaan ovat tehottomia, sillä toimet eivät kohdistu rikollisuuden juurisyihin, kuten korruptioon.[[10]](#footnote-10) Vaikka viranomaiset ovat suorittaneet lukuisia kiristykseen liittyviä pidätyksiä, suurin osa pidätetyistä ei saa oikeusjärjestelmässä järjestäytyneelle rikollisuudelle ja kiristykselle määriteltyä tuomiota. Rankaisemattomuuden jatkuessa myös kiristykseen liittyvät ongelmat ovat pysyneet ennallaan.[[11]](#footnote-11)

**Los Berríos**

Suurempien jengien ja järjestöjen lisäksi Hondurasissa on useita pienempiä, paikallisesti toimivia rikollisjengejä. Los Berríos kuuluu näihin pienempiin toimijoihin, mutta jengin tarkemmasta koosta ei ole saatavilla tietoja.[[12]](#footnote-12) Hondurasin valtion tammikuussa 2023 julkaisema poikkeustilan jatkoa käsittelevä asiakirja sisältää listauksen maan pääkaupungissa Tegucigalpassa toimivista rikollisjärjestöistä. Em. listaus paikantaa Los Berríosin toiminnan San Miguelin kaupunginosaan Tegucigalpaan.[[13]](#footnote-13) El Heraldo -lehden toukokuussa 2024 julkaistu artikkeli, joka käsittelee Tegucigalpan rikollisjengejä, sisältää kartan jengien vaikutusalueista. Myös tämä lähde paikantaa Los Berríosin toiminnan San Migueliin. Samassa lähteessä mainitaan myös 18th Street Gangin toimivan samalla alueella.[[14]](#footnote-14) Eri uutislähteet mainitsevat Los Berríosin toiminta-alueiksi San Miguelin, La Travesían, 28 de Marzon, 30 de Noviembren, La Eran ja La Esperanzan kaupunginosat sekä niiden lähialueet Tegucigalpan kaupungissa.[[15]](#footnote-15) Once Noticiasin 30.6.2021 julkaisemassa uutisessa poliisin jengien vastaisen erikoisyksikön tiedottaja Mario Fu kommentoi Los Berríosin toimivan Tegucigalpan ja sen naapurikaupungin Comayagüelan eri kaupunginosissa. Uutisessa käsitellään 11 epäillyn Los Berríos -jäsenen pidätystä. Yksi kiinniotetuista, Christian Donaldo Grand González, kutsumanimeltään ”Cejas”, antoi jengin sisällä henkirikoksiin, huumekauppaan sekä kiristykseen liittyviä käskyjä[[16]](#footnote-16)

Hondurasin poliisin tiedote heinäkuulta 2025 mainitsee Los Berríosin toimintatavoiksi palkkamurhat, kiristyksen ja huumekaupan.[[17]](#footnote-17) Uutislähteet mainitsevat jengin toimintatavoiksi myös ajoneuvojen ryöstöt sekä laittomien aseiden kaupan.[[18]](#footnote-18) Uutislähteistä löytyy useampi maininta jengin jäseniksi epäiltyjen tekemistä ryöstöistä, jotka ovat kohdistuneet VIP-taksipalveluita tarjoavien yritysten ajoneuvoihin.[[19]](#footnote-19) Confidencialin 26.2.2023 julkaisema uutinen kuvailee tapausta, jossa epäillyt Los Berríos -jäsenet ryöstivät kolme ajoneuvoa saman päivän aikana Bulevar Morazán -kadulla Tegucigalpassa, minkä jälkeen heidät pidätettiin. Viimeinen ryöstöistä päättyi VIP-taksin kuljettajan kuolemaan ampumisen seurauksena.[[20]](#footnote-20) Viranomaislähteiden mukaan pidätettyjen Los Berríos -jäsenten joukossa on ollut sekä miehiä että naisia.[[21]](#footnote-21) Uutislähteet mainitsevat usein pidätettyjen virallisten nimien lisäksi heidän ”aliaksensa”, eli kutsumanimen, joilla heitä jengin sisällä kutsutaan.[[22]](#footnote-22) Esimerkiksi 11.1.2023 uutisoitiin neljän epäillyn Los Berríos -jäsenen, aliaksiltaan ”El Culón”, ”El Bruschi”, ”El Gordo” ja ”El Jampi” pidätyksestä San Miguelin kaupunginosassa. Pidätetyiltä löytyi hallustaan muun muassa lukuisia eri kaliiberien aseita, luotiliivejä, kyynelkaasukranaatteja sekä kaupattavaksi epäiltyjä kannabis- ja crack-huumeita.[[23]](#footnote-23)

Saatavilla olevista lähteistä ei löytynyt tietoa Los Berríosin yhteistyöstä poliisin tai MS-13-jengin kanssa. El Heraldo -lehden uutisessa tammikuulta 2024, joka käsittelee kahden Los Berríos -jäsenen väkivaltaista kuolemaa, mainitaan Los Berríosin saaneen MS-13-jengiltä tappouhkauksia sen toimittua jengin alueella.[[24]](#footnote-24) Radio Paísin 12.1.2023 julkaisema uutinen mainitsee Los Berríosin olevan ”guerra de muerte” -konfliktissa reviirien hallinnasta muiden alueen jengien kanssa.[[25]](#footnote-25) Insight Crimen ja ASJ:n Hondurasin jengejä käsittelevä raportti vuodelta 2015 kertoo rikollisjengien tekevän liittoja keskenään mutta toisaalta saattavan ajautua konflikteihin toistensa kanssa.[[26]](#footnote-26) Ajankohtaista tai tämän tarkempaa tietoa alueella toimivien jengien välisistä liittolaisuuksista tai keskinäisistä konflikteista ei tämän vastauksen kirjoitushetkellä ollut saatavilla.

## Lähteet

ASJ (Asociación para una sociedad más justa) 6/2024. *Extorsión bajo la lupa: a dos años del estado de excepción.* <https://biblio.asjhonduras.com/biblioteca/wp-content/uploads/2024/12/INFORME-EXTORSION-2024_pagenumber_compressed.pdf>(käyty 9.10.2025).

ASJ (Asociación para una sociedad más justa) / Daugaar, Andreas R; Aguilar, Edgar & Martines D´Aubuisson, Juan 11/2022. *“Impuesto de guerra”: el fenómeno de la extorsión y la respuesta estatal en Honduras.* <https://asjhonduras.info/bibliotecaASJ/documentos/seguridad_justicia/48sj.pdf> (käyty 9.10.2025).

Bertelsmann Stiftung 19.3.2024. BTI 2024 Country Report — Honduras. [https://www.bti-project.org/en/reports/country-report/HND](https://www.bti-project.org/en/reports/country-report/HND%20) (käyty 9.10.2025).

Confidencial 26.2.2023*. Asesinan a un conductor de taxi VIP en el bulevar Morazán de la capital; detienen a sospechosos.* <https://confidencialhn.com/asesinan-a-un-conductor-de-taxi-vip-en-el-bulevar-morazan-de-la-capital-detienen-a-sospechosos/> (käyty 10.10.2025).

Contexto 24.5.2022. *Atrapan cabecilla de banda Los Berríos.* <https://contextohn.com/nacional/atrapan-cabecilla-de-banda-los-berrios/> (käyty 9.10.2025).

Criterio / Guardiola, Francia 4.9.2025. *Más de 60 grupos organizativos criminales operan dentro del territorio hondureño.* <https://criterio.hn/mas-de-60-grupos-organizativos-criminales-operan-dentro-del-territorio-hondureno/> (käyty 9.10.2025).

El Heraldo

11.10.2024. *Cae menor vinculado a muerte de tres hermanas en la capital.* <https://www.elheraldo.hn/sucesos/capturan-menor-vinculado-muerte-tres-hermanas-colonia-izaguirre-JI5569083> (käyty 9.10.2025).

02.05.2024. *Zonas con presencia de maras y pandillas en la capital.* <https://www.elheraldo.hn/honduras/zonas-dominadas-maras-pandillas-capital-BO19069679> (käyty 9.10.2025).

27.1.2024. *A balazos matan a dos jóvenes en la colonia 28 de marzo de Tegucigalpa.* <https://www.elheraldo.hn/sucesos/balazos-matan-jovenes-colonia-28-de-marzo-tegucigalpa-marvin-hernandez-andy-carrasco-OE17202941> (käyty 9.10.2025).

24.4.2023. *Con metanfetaminas y cocaína caen presuntos miembros de banda “Los Berrios”.* <https://www.elheraldo.hn/sucesos/metanfetaminas-cocaina-presuntos-miembros-banda-los-berrios-FG13156416> (käyty 9.10.2025).

30.6.2021. *Caen 11 supuestos integrantes de la banda criminal 'Los Berríos', entre ellos su cabecilla.* <https://www.elheraldo.hn/sucesos/captura-extorsionadores-sicarios-los-barrios-honduras-CWEH1474754> (käyty 9.10.2025).

El Informativo 9.12.2022. *DPI/DIPAMPCO bajo amparo del Decreto 29-2022 arresta a «Herminio» de la banda «Los Berríos» en la colonia San Miguel.* <https://www.elinformativo.hn/archivos/113919> (käyty 9.10.2025).

Insight Crime 6.9.2024. *Honduras Profile.* <https://insightcrime.org/honduras-organized-crime-news/honduras/> (käyty 9.10.2025).

Insight Crime & ASJ (Asociación para una sociedad más justa) 20.11.2015. *Maras y pandillas en Honduras.* <https://insightcrime.org/wp-content/uploads/2023/08/MarasHonduras.pdf> (käyty 9.10.2025).

Insight Crime / Woolston, Sam 18.12.2024. *Extortion rise in Honduras signals emergence of new criminal players.* <https://insightcrime.org/news/extortion-rise-honduras-signals-emergence-new-criminal-players/> (käyty 9.10.2025).

Ministerio Público de Honduras

28.7.2025. *MP propone medios probatorios contra madre e hijo presuntos autores del crimen de mujer en la colonia San Miguel.* <https://www.mp.hn/publicaciones/mp-propone-medios-probatorios-contra-madre-e-hijo-presuntos-autores-del-crimen-de-mujer-en-la-colonia-san-miguel/>(käyty 9.10.2025).

8.8.2023*. Ocho años de cárcel a miembro de la banda “Los Berríos”.* <https://www.mp.hn/publicaciones/ocho-anos-de-carcel-a-miembro-de-la-banda-los-berrios/> (käyty 9.10.2025).

La Prensa 28.9.2025*. Honduras extiende el estado de excepción y supera los 1,000 días.* <https://www.laprensa.hn/honduras/honduras-extiende-estado-excepcion-supera-mil-dias-CF27555502> (käyty 9.10.2025).

OHCHR (Office of the United Nations High Commissioner for Human Rights, esp. OACNUDH) 15.5.2025. *Comunicado sobre el estado de excepción.* <https://oacnudh.hn/wp-content/uploads/2025/05/250515_Comunicado-estado-de-excepcion.pdf> (käyty 9.10.2025).

Once Noticias 30.6.2021. *En su centro de operaciones caen 11 integrantes de la banda criminal de Los Berríos.* <https://oncenoticias.hn/nacionales/en-su-centro-de-operaciones-caen-11-integrantes-de-la-banda-criminal-de-los-berrios/> (käyty 10.10.2025).

Paradigma Digital / Bustillo, Yolibeth 26.2.2023. *Asesinan al conductor de un taxi VIP en el bulevar Morazán y la policía detiene a los sospechosos*. <https://paradigma.hn/asesinan-al-conductor-de-un-taxi-vip-en-el-bulevar-morazan-y-la-policia-detiene-a-los-sospechosos/> (käyty 10.10.2025).

Policía Nacional de Honduras 16.7.2025. *DPI arresta presunto miembro de la banda delictiva "Los Berríos" con orden de captura por asesinato en El Paraíso.* <https://policianacional.gob.hn/wp-content/uploads/2025/07/MIERCOLES-16-DE-JULIO-2025-LA-PATRULLA-GRAFICA-copia.pdf> (käyty 9.10.2025).

La Prensa 28.9.2025. *Honduras extiende el estado de excepción y supera los 1,000 días.* <https://www.laprensa.hn/honduras/honduras-extiende-estado-excepcion-supera-mil-dias-CF27555502> (käyty 10.10.2025).

Proceso Digital 11.1.2023. *Detienen a miembros de la banda Los Berríos en poder de armas de grueso calibre.* <https://proceso.hn/detienen-a-miembros-de-la-banda-los-berrios-en-poder-de-armas-de-grueso-calibre/>(käyty 9.10.2025).

Radio País 12.1.2023. *Arsenal incautan a banda “Los Berríos”, sindicada del crimen de universitaria*. <https://radiopaishn.netlify.app/noticia/arsenal-incautan-a-banda-los-berrios-sindicada-del-crimen-de-universitaria/> (käyty 10.10.2025).

República de Honduras 6.1.2023. *Decreto Ejecutivo Número PCM 01-2023.* Saatavilla: <https://tzibalnaah.unah.edu.hn/bitstream/handle/123456789/16101/20230106.pdf?sequence=1&isAllowed=y> (käyty 9.10.2025).

UNHCR (United Nations High Commissioner for Refugees) 27.7.2016. *Eligibility Guidelines for Assessing the International Protection Needs of Asylum-Seekers from Honduras.* Saatavilla: <https://www.ecoi.net/en/file/local/1166455/1930_1470128933_579767434.pdf> (käyty 9.10.2025).

Tietoja vastauksesta

Maahanmuuttoviraston maatietopalvelun kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

Information on the response

This response has been compiled by the Country Information Service of the Finnish Immigration Service in accordance with the common EU guidelines for processing country of origin information (2008). The response is based on carefully selected sources of information. All sources used are referenced. With the exception of obvious and indisputable facts, all information presented has been cross-checked from several sources unless stated otherwise. The information provided in the response has been obtained, evaluated and processed carefully within the limited time frame given. However, the response does not aim to be exhaustive, and it should not be considered conclusive as to the merit of any particular claim to a residence permit, refugee status or asylum. Even if a certain event, person or organization is not mentioned in the response, this does not mean that the event has not taken place or that the person or organization does not exist. The response does not necessarily reflect the opinion of the Finnish Immigration Service, and it is not a political statement or a judicial evaluation.

1. 18th Street Gangilla on espanjaksi monta nimeä, joista yleisimpiä Hondurasissa ovat Pandilla 18 sekä Barrio 18. [↑](#footnote-ref-1)
2. Insight Crime 6.9.2024. [↑](#footnote-ref-2)
3. ASJ 11/2022, s. 37. [↑](#footnote-ref-3)
4. Insight Crime 18.12.2024. [↑](#footnote-ref-4)
5. ASJ 6/2024, s. 4. [↑](#footnote-ref-5)
6. La Prensa 28.9.2025. [↑](#footnote-ref-6)
7. OHCHR 15.5.2025. [↑](#footnote-ref-7)
8. Bertelsmann Stiftung 19.3.2024, s. 6. [↑](#footnote-ref-8)
9. Insight Crime 6.9.2024. [↑](#footnote-ref-9)
10. Insight Crime / Woolston 18.12.2024. [↑](#footnote-ref-10)
11. Insight Crime / Woolston 18.12.2024; ASJ 6/2024, s. 10-12. [↑](#footnote-ref-11)
12. Criterio / Guardiola 4.9.2025; UNHCR 27.7.2016, s. 29. [↑](#footnote-ref-12)
13. República de Honduras 6.1.2023, s. 6. [↑](#footnote-ref-13)
14. El Heraldo 2.5.2024. [↑](#footnote-ref-14)
15. Contexto 24.5.2022; El Heraldo 8.2.2022; El Informativo 9.12.2022; Proceso Digital 11.1.2023. [↑](#footnote-ref-15)
16. Once Noticias 30.6.2021. [↑](#footnote-ref-16)
17. Policía Nacional de Honduras 16.7.2025. [↑](#footnote-ref-17)
18. El Heraldo 24.4.2023; Proceso Digital 11.1.2023. [↑](#footnote-ref-18)
19. El Heraldo 27.1.2024; Paradigma 26.2.2023. [↑](#footnote-ref-19)
20. Confidencial 26.2.2023. [↑](#footnote-ref-20)
21. Ministerio Público de Honduras 28.7.2025; Ministerio Público de Honduras 8.8.2023. [↑](#footnote-ref-21)
22. El Heraldo 30.6.2021. [↑](#footnote-ref-22)
23. Proceso Digital 11.1.2023. [↑](#footnote-ref-23)
24. El Heraldo 27.1.2024. [↑](#footnote-ref-24)
25. Radio País 12.1.2023, ”Guerra de muerte” tarkoittaa vapaasti suomennettuna taistelua kuolemaan saakka. [↑](#footnote-ref-25)
26. Insight Crime & ASJ 20.11.2015, s. 9 ja s. 54. [↑](#footnote-ref-26)